text: H71 tvífaldur Faxe Kondi steypavinnari
text: #000000
text: Bæði kvinnur og menn hjá H71 fóru avstað við finalusigrunum í dag í Faxe Kondi steypakappingini.
text: #000001
text: Hjá kvinnunum vann H71 31-27 á Kyndli. Í steðginum var H71 á odda 17-12. H71 var á odda 29-21, tá sjey minuttir vóru eftir. Tá gjørdi Kyndil ein lítlan vørr við at minka um munin til 26-29, áðrenn Lukka Arge svaraði aftur fyri H71 við einum brotskastsmáli. Hetta er fjórðu ferð á rað, at H71 vann seg í Faxe Kondi finaluna. H71 vann í 2020 og 2021, so hetta er triðju ferð H71 vinnur Faxe Kondi kappingina.Hjá kvinnunum var Vár Zachariasen vald til dagsins leikara.
text: #000002
text: H71 er fjórða árið á rað Faxe Kondi steypavinnari hjá monnum. Hesaferð vann H71 25-23 á KÍF. Í fyrra hálvleiki hevði H71 stutt undan steðginum eina 10-6 leiðslu. Tá eydnaðist KÍF at minka um til 10-11 beint undan steðginum. Liðini fylgdust leingi í seinna hálvleiki. Tá H71 var á odda 22-20 fingu teir tveir leikarar vístar av vøllinum, og tá kom KÍF upp á 22-22, men H71 kom framum 24-23. Pauli Jacobsen bjargaði meistarliga einari roynd frá Vuk Stevanovic við støðuna 24-23, og beint undan dystarendanum sløkti Rói á Skipagøtu seinastu vónirnar hjá kollfirðingum.Eftir dystin var málverjing hjá H71, Pauli Jacobsen, valdur til dagsins leikara.
text: #000003
text: Hetta er sjeyndu ferð í søguni, at H71 vinnur steypakappingina hjá monnum.
text: #000004